
HOTĂRÂREA nr. 47/ 2022
privind aprobarea Planului de Analiză şi Acoperire a Riscurilor la nivelul Municipiului Lupeni pe anul 2022
    hotărârea a fost aprobată prin vot liber exprimat cu unanimitate de voturi

    
Consiliul Local al Municipiului Lupeni

Având în vedere Proiectul de hotărâre nr. 42/ 2022 precum și Referatul de aprobare nr. 7307/ 4 martie 2022 prezentat de domnul Lucian Marius Resmeriță, Primar al Municipiului Lupeni prin care propune aprobarea Planului de Analiză și Acoperire a Riscurilor la nivelul Municipiului Lupeni pe anul 2022;


Văzând Raportul nr. 6063/ 23 februarie 2022 prezentat de doamna Jr. Carmen Mihaela Mocanu, Consilier Protecție Civilă și Situații de Urgență;


Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;


Ţinând seama de prevederile:

- art. 27 și art. 28 alin. (1) lit. “a” și “b” al Legii nr. 481/ 2004, privind protecţia civilă, republicată, cu modificările şi completările ulterioare;

- ale art. 3 lit. “a”, art. 7 alin. (1) lit. “e” și art. 12 din OUG nr. 21/ 2004 privind Sistemul Naţional de Management al Situaţiilor de Urgenţă, cu modificările şi completările ulterioare;

- ale art. 6 alin. (1) din Ordinul Ministrului Administraţiei și Internelor nr. 132/ 2007 pentru aprobarea Metodologiei de elaborare a Planului de analiză şi acoperire a riscurilor şi a Structurii – cadru a Planului de analiză şi acoperire a riscurilor;


În conformitate cu prevederile Legii transparenței decizionale în administrația publică nr. 52/ 2003, republicată, cu modificările și completările ulterioare; 


În temeiul dispoziţiilor art. 129 alin. (1), alin. (2) lit. „d”, alin. (7) lit. „g” şi „h”, alin. (14) precum și art. 139 alin. (1) din Ordonanța de Urgență nr. 57/ 2019 privind Codul administrativ
H O T Ă R Ă Ş T E


Art. 1 Se aprobă „Planul de Analiză şi Acoperire a Riscurilor pentru anul 2022”, prevăzut în Anexa nr. 1 care face parte integrantă din prezenta hotărâre.


Art. 2 Compartimentele din cadrul aparatului de specialitate al Primarului Municipiului Lupeni vor aduce la îndeplinire prevederile prezentei hotărâri.
Art. 3 Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.


Art. 4 Hotărârea va fi comunicată Instituţiei Prefectului Judeţului Hunedoara în vederea exercitării controlului cu privire la legalitate fiind adusă la îndeplinire de către Primarul Municipiului Lupeni iar la cunoştinţa cetăţenilor prin grija Secretarului Municipiului Lupeni.

